open-index/open-wikipedia-markdown huggingface dataset:
Yhdysvaltain perustuslain 26. lisäys

**Yhdysvaltain perustuslain 26. lisäys** ( tai *Amendment XXVI*) on Yhdysvaltain perustuslain lisäys, joka määritti äänestysikärajaksi 18 vuotta liittovaltion ja osavaltion vaaleissa.

Yksi lisäyksen taustalla vaikuttavista tekijöistä oli se, että Vietnamin sodan aikana kutsuntaikäraja oli kahdeksantoista vuotta, mikä johti siihen, että monet palvelukseen kutsutut kansalaiset määrättiin käytännössä taistelemaan konfliktiin, johon osallistumisesta heillä ei ollut poliittista valtaa äänestää. Monet äänestysikärajan alentamisen kannattajat väittivät, että jos kansalainen oli tarpeeksi vanha palvellakseen maata armeijassa, hänen tulisi voida äänestää saman ikäisenä.

Perustuslain 26. lisäys hyväksyttiin kongressissa 26. maaliskuuta 1971 ja ratifioitiin 1. heinäkuuta 1971.

## Teksti

Suomennettuna:

## Lähteet
Gnarp

**Gnarp** on taajama Nordanstigin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 1&nbsp;132 asukasta vuoden 2023 lopussa.

## Tunnettuja henkilöitä
* Micael Bydén (s. 1964), kenraali ja Ruotsin puolustusvoimien entinen komentaja

## Lähteet

## Aiheesta muualla
Armas Parvela

**August Armas Parvela**, sukunimi aik. *Favén* (23. tammikuuta 1885 Orimattila – 5. toukokuuta 1953 Oulu) oli suomalainen filosofian tohtori, kasvitieteilijä ja lyseon lehtori.

Parvelan vanhemmat olivat kansakoulunopettaja August Favén ja Amanda Hakala. Hän pääsi ylioppilaaksi Porvoon yhteiskoulusta 1904 ja valmistui Helsingin yliopistosta filosofian kandidaatiksi 1909 sekä filosofian lisensiaatiksi ja tohtoriksi 1930. Parvela teki kasvitieteellisiä retkiä Norjaan 1913, Latviaan 1931 ja Liettuaan 1933.

Parvela aloitti opettajauransa 1911 maantieteen ja luonnonhistorian kollegana Raahen alkeiskoulussa. Hän siirtyi maantieteen ja luonnonhistorian nuoremmaksi lehtoriksi Oulun lyseoon 1913 ja hänet nimitettiin Oulun lyseon vanhemmaksi lehtoriksi vuonna 1919. Parvela toimi myös lyseon vararehtorina. Parvela oli lisäksi Oulun suomalaisen keskikoulun ja Oulun yhteislyseon opettajana. Hän oli Oulun Luonnonystävien Yhdistyksen johtokunnan puheenjohtajana vuodesta 1927. Hän oli Oulun kirkkovaltuuston jäsenenä sekä Pohjolan poikakodin ja Oulun diakonissalaitoksen johtokuntien jäsenenä.

Parvela kuoli vuonna 1953 ja hänet on haudattu Oulussa Oulun hautausmaalle.

## Julkaisuja
Nimellä *A. A. Parvela*:
* *Hieman tilastoa koristekasvien viljelemisestä Oulaisten pitäjässä*. Tekijä, Kuopio 1921
* *Oulaisten pitäjän kasvisto: (jätetty 5. II. 1921)*. Acta Societatis pro Fauna et Flora Fennica, 49. N:o 3. Helsinki 1921
* *Orimattilan pitäjä*; kirjoittanut Atte Hardén ; maantieteellisen katsauksen laatinut A. A. Parvela. Lahti 1923
* *Hyönteisten muodonvaihdoksesta* teoksessa *Oulun suomalainen lyseo. Kertomus lukuvuodesta 1922-1923*. Oulu 1923
* *Piirteitä muutamista eri seuduilla maapalloa esiintyvistä tärkeimmistä taudeista* teoksessa *Oulun suomalainen lyseo. Kertomus lukuvuodesta 1924-1925*. Oulu 1925
* *Oulun läänin viljelyskasvit: niiden historia ja nykyinen levinneisyys. 1, Yleinen osa*; väitöskirja. Annales Societatis zoologicae-botanicae Fennicae Vanamo 13, 1. Societas zoologica-botamica Fennica Vanamo, Helsinki 1930
* *Petsamon alueen viljelyskasviston historia ja levinneisyys*. Suomen maataloustieteellisen seuran julkaisuja, 23, 2. Helsinki 1931
* *Oulun läänin viljelyskasvit niiden historia ja nykyinen levinneisyys. 2, Erikoisosa*.  	Suomalaisen eläin- ja kasvitieteellisen seuran Vanamon julkaisuja, 2, 5. Societas zoologica-botamica Fennica Vanamo, Helsinki 1932
* *Eräitä piirteitä Oulun läänin ilmastosta kasvifenologisten havaintojen perusteella*. Suomen maataloustieteellisen seuran julkaisuja, 35. Helsinki 1937
* *Oulun lyseo: kertomus lukuvuosista 1939-1946*. Oulun lyseo, Oulu 1946

## Lähteet
DPI (kuvatekniikka)

**DPI** (joskus **dpi**, , ) on kuvatekniikkaan liittyvä määrittely, jolla kerrotaan tavallisesti montako mustepistettä tulostin käyttää tuumaa kohden kuvan tulostuksessa. Termiä käytetään myös kuvanlukijoiden kykyjen ilmoittamiseen. Lasertulostimet käyttäytyvät eri tavalla, mutta ilmaisu on käytössä myös näille. Korkeampi DPI-arvo tarkoittaa pienempiä pisteitä ja tulostin voi tuottaa yksityiskohtaisempi kuvia sekä ohuempia viivoja. DPI-yksikköä käytetään myös tietokoneiden näyttötekniikassa, jossa se riippuu kahdesta asiasta: näytön kuvatarkkuudesta ja fyysisestä koosta. Korkeammalla tiheydellä käyttöliittymän esitystä on muutettava, jotta se näkyisi fyysisesti saman kokoisena käyttäjälle.
DPI:stä pyritään eroon pikselitiheyttä kuvattaessa ja pyrkimys on siirtyä metrijärjestelmän mukaiseen dpcm-yksikköön. Joissakin tapauksissa voidaan käyttää *pistettä [[pikseli]]ä kohden* (dppx) yksikkönä. 

Yksiköllä DPI voidaan tarkoittaa tulostettavan kuvan pistetiheyttä kun taas näytöllä näytettävälle kuvalle voidaan käyttää PPI-yksikköä: näiden käyttötapaukset voivat aiheuttaa usein sekaannuksia kun tarkoitetaan PPI-yksikköä mutta ilmoitetaan DPI-merkinnällä. Esimerkiksi Microsoft on alkujaan määritellyt "high-DPI" tilan näytölle, joka on välillä 120&ndash;144 PPI, mutta ilmoitettu DPI:llä. Näyttölaitteet ovat tästä kehittyneet edelleen. Verkossa kuvat voivat olla usein 72 PPI, mutta hyvälaatuiseen tulostukseen voidaan tarvita 300 DPI.

DPI ei ole sama asia kuin resoluutio. Resoluutio ei kerro pikselien kokoa tai niiden väliin jäävää tilaa joten tarvitaan myös tietoa näyttölaitteen fyysisestä poikkileikkausmitasta pistetiheyden laskemista varten.

## Katso myös
* Pikselitiheys

## Lähteet
Polishögskolan

**Polishögskolan** (lyh. *PHS*) on Ruotsin poliisin opetusyksikkö, joka vastaa poliisien koulutuksesta. Opetusta järjestetään Uumajan yliopistossa, Södertörnin korkeakoulussa, Boråsin korkeakoulussa, Linné-yliopistossa sekä Malmön yliopistossa. Poliisin perustutkinto koostuu neljästä lukuvuodesta sekä kuuden kuukauden harjoittelujaksosta.
## Lähteet
Henning Hamilton

**Henning Ludvig Hugo Hamilton** (16. tammikuuta 1814 Tukholma – 15. tammikuuta 1886 Amélie-les-Bains, Ranska) oli ruotsalainen kreivi, diplomaatti, virkamies ja poliitikko. Hän toimi aatelissäädyn edustajana valtiopäivillä vuosina 1840–1866 (maamarsalkka 1848, 1853–1854 ja 1856–1858) ja ensimmäisen kamarin kansanedustajana 1867–1881 (puhemies vuonna 1877). Vuosina 1852–1858 hän oli Itä-Götanmaan läänin maaherra, 1859–1860 kirkko- ja opetusministeri ja 1861–1863 Ruotsin suurlähettiläs Tanskassa. Hamilton oli innokas skandinavisti ja kannatti Ruotsin ja Tanskan sotilasliittoa. Kun ehdotus hylättiin Ruotsissa vuonna 1863, Hamilton jätti tehtävänsä Kööpenhaminan-suurlähettiläänä. 

Poliitikkona Hamilton vastusti ruotujakolaitoksen alasajoa, koska hänen mukaansa yleinen asevelvollisuus olisi tullut liian kalliiksi. Vapaakauppaa Hamilton kannatti tietyssä määrin, ja kotipolton vähentämiseksi hän suositteli elinkeinovapauden laajentamista, jolloin viinan valmistus siirtyisi tehtaisiin, joita voitaisiin verottaa. Lisäksi hän kannatti rautateiden rakentamista. Vuoden 1866 valtiopäiväuudistusta Hamilton vastusti, sillä hän katsoi, ettei Ruotsi ollut vielä poliittiselta järjestelmältään ja koulutustasoltaan valmis yleisiin vaaleihin.

Hamiltonin maltillinen edistysmielisyys lähensi häntä kuningas Oskar I:een, joka antoi tämän ohjattavaksi poikiensa Kaarlen (tuleva Kaarle XV) ja Gustafin opinnot Uppsalan yliopistossa. Oskar toivoi Hamiltonin myös pystyvän aikaansaamaan valtiopäivillä kompromissin valtiopäivien uudistamiseksi, missä tämä kuitenkin epäonnistui.

Ennen poliittista uraansa Hamilton, sotilasarvoltaan luutnantti, oli toiminut opettajana sotakoulussa ja kirjoittanut sotahistoriaa ja sodankäynnin teoriaa käsitteleviä teoksia. Hän palasi aiheen pariin myöhemmin, kun hän julkaisi Preussin–Itävallan sotaa ja Saksan–Ranskan sotaa käsittelevät kirjat.

Vuonna 1881 paljastui, että Hamilton oli henkilökohtaisten rahaongelmiensa vuoksi väärentänyt veljenpoikansa nimen vekseliin. Veljenpoika otti vekselin vastuulleen, eikä Hamiltonille koitunut oikeudellisia seuraamuksia. Hän katsoi kuitenkin parhaaksi luopua kaikista tehtävistään ja lähteä vapaaehtoiseen maanpakoon eteläiseen Ranskaan.

Hamilton valittiin Ruotsin akatemian jäseneksi vuonna 1856.
## Lähteet

## Aiheesta muualla
Éric Lombard

**Éric Lombard** (s. 16. toukokuuta 1958 Boulogne-Billancourt) on ranskalainen poliitikko.

Hän on ranskalainen liikemies ja poliitikko, joka toimi talous- ja valtiovarainministerinä pääministeri François Bayroun hallituksessa vuodesta 2024. Vuosina 2017–2024 hän oli *Caisse des Dépôts et Consignations*in toimitusjohtaja.

## Elämäkerta
Lombard valmistui HEC Parisista vuonna 1981. Hän työskenteli Michel Sapinin konsulttina vuosina 1991–1993 ensin oikeusministeriössä ja sitten talous- ja valtiovarainministeriössä. Hän on myös Bpifrancen hallituksen jäsen (vuodesta 2014).

## Lähteet

## Aiheesta muualla
LL-kassa

**LL-kassa** eli **Lakimiesten ja Lääkärien työttömyyskassa** (31. joulukuuta 2021 asti **Lääkärien työttömyyskassa**) aloitti toimintansa 1. tammikuuta 2022, jolloin Lakimiesten työttömyyskassa sulautui Lääkärien työttömyyskassaan. Sulautumisen yhteydessä kassan nimi vaihtui Lääkärien työttömyyskassasta Lakimiesten ja Lääkärien työttömyyskassaksi. Kassan nimilyhenne on LL-kassa.

Työttömyyskassan hallitus huolehtii kassan hallinnosta ja sen toiminnan asianmukaisesta järjestämisestä sekä edustaa kassaa.

## Jäsenyys
LL-kassan jäsenmäärä on noin 34 000 henkilöä. LL-kassa on akavalainen palkansaajien työttömyyskassa.

LL-kassa on tutkintopohjainen työttömyyskassa. Jäseneksi pääsevät kaikki palkansaaja-asemassa työskentelevät eläinlääkärit, hammaslääkärit, lääkärit ja oikeustieteellisen tutkinnon suorittaneet ja näitä tutkintoja opiskelevat henkilöt. Työn ei tarvitse olla oman alan työtä.

LL-kassan jäsenet voivat kuulua myös oman alansa ammattiliittoon. Näitä ovat Juristiliitto, Lääkäriliitto, Hammaslääkäriliitto ja Eläinlääkäriliitto. Kassan jäsenyys ei edellytä kuulumista ammattiliittoon.

## Palvelut, valvonta ja jäsenmaksu
LL-kassa hoitaa julkista tehtävää maksaessaan lakisääteisiä etuuksia jäsenilleen. LL-kassa maksaa ansiopäivärahaa, liikkuvuusavustusta ja muutosturvarahaa.

Työttömyyskassan maksamista etuuksista säädetään työttömyysturvalaissa ja työttömyyskassojen toiminnasta säädetään työttömyyskassalaissa. Kaikki työttömyyskassat noudattavat toiminnassaan samaa etuuslainsäädäntöä, mikä tarkoittaa, että etuudet myönnetään samoin perustein riippumatta siitä myöntävästä työttömyyskassasta.   

Finanssivalvonta valvoo työttömyyskassojen toimintaa seuraamalla, että työttömyyskassat noudattavat lakia ja hyvää vakuutustapaa sekä käyttävät toiminnassaan asianmukaisia menettelytapoja. Finanssivalvonta vahvistaa kassan jäsenmaksun kalenterivuodeksi kerrallaan.

LL-kassan säännöissä määritellään, ketkä voivat liittyä kassan jäseneksi sekä muun muassa jäsenmaksuun, kassan hallintoon ja taloudenpitoon liittyviä asioita.

## Lähteet

## Aiheesta muualla
* Kotisivut
Sakaranjärvi

**Sakaranjärvi** (myös **Sakarajärvi**) on metsäjärvi Suomussalmen kuntakeskuksen eteläpuolella Kainuussa. Sen pinta-ala on noin 2,3 neliökilometriä eli 230 hehtaaria ja vesitilavuus noin 13,4 kuutiohehtometriä (hm³). Etäisyys Kajaanista on 76 kilometriä pohjoiskoilliseen.

## Maantiede
Sakaranjärven ulottuvuus lännen Likolahden perukasta idän Korpisenperän pohjukkaan on noin 3,5 kilometriä. Järveä jakaa etelärannan Autioniemi, jonka pinta-ala on noin 30 hehtaaria. Sen länsipuolella on Autiolahti ja itäpuolella Korpisenperä. Niemen kohdalla järvi kaventuu noin puolikilometriseksi. Luoteessa on Likolahti, jonka suu on noin 140 metriä leveä. Noin neljäsosa Sakaranjärvestä on vähintään kymmenen metriä syvä. Syvin kohta, noin 18 metriä, sijaitsee Korpisenperän luoteisosassa.

Sakaranjärvi on saareton soiden ja vaarojen ympäröimä vakavesi. Sen koillispuolisen Romppasenvaaran korkeustaso on noin 210 metriä merenpinnan yläpuolella. Eteläpuolella sijaitsee Hangasvaara (lähes 250 metriä mpy), joka ei kuitenkaan ulotu aivan järven rantaan. Järven rannalla on pientaloja.

Sakaranjärven tulouoma on Korpijoki, joka virtaa idästä Ukonsuon halki. Etelästä järveen laskee Kannokonpuro ja koillisesta Suojoki. Järven laskujoki alkaa Likolahden etelärannalta ja vie vedet länteen Emäjokeen. Valtatie 5 kulkee Likolahden länsipuolitse.

Sakaranjärven vesitilavuus on 13&nbsp;371&nbsp;000 kuutiometriä.

Sakaranjärvi (59.438.1.001) kuuluu Sakarajärven valuma-alueeseen (59.438), joka on kolmannen jakovaiheen vesistö Oulujoen vesistössä (59). Toinen jakovaihe on Hyrynjärven alue (59.43) ja ensimmäinen jakovaihe on Hyrynsalmen reitin alaosan alue (59.4). Sakaranjärvi on laajin Sakarajärven valuma-alueen seitsemästätoista vähintään hehtaarin laajuisesta vakavedestä. Toiseksi laajin on Korpijärvi.

## Lähteet
Anna Raija Nummenmaa

**Anna Raija Nummenmaa**, o.s. **Puhakka** (23. syyskuuta 1946 Kontiolahti – 31. toukokuuta 2011 Tampere) oli suomalainen kasvatustieteilijä ja professori.

## Henkilöhistoria
Nummenmaan vanhemmat olivat maanviljelijä Reino Puhakka ja emäntä Tyyne Karvonen. Hänen puolisonsa oli professori Tapio Nummenmaa. Professori Lauri Nummenmaa on heidän poikansa. Anna Raija Nummenmaa tuli ylioppilaaksi Joensuun normaalikoulusta 1964 ja valmistui Turun yliopistosta filosofian kandidaatiksi 1967 ja valtiotieteen lisensiaatiksi 1975. Yhteiskuntatieteiden tohtoriksi hän väitteli Tampereen yliopistossa 1978. 

Nummenmaa oli lapsipsykologian assistentti Turun yliopistossa 1970–1973, Tampereen yliopistollisen keskussairaalan lastenpsykiatri 1973–1974, Tampereen yliopistossa psykologian laitoksen assistentti 1974–1980 ja yliassistentti, dosentti vuodesta 1980 sekä apulaisprofessorin viran hoitajan useaan otteeseen 1981–1988. Kasvatuspsykologian apulaisprofessori ja professori Joensuun yliopistossa hän oli 1989–1999, Suomen Akatemian varttunut tieteenharjoittaja 1991–1992 ja Tampereen yliopiston kasvatustieteen professori 1999–2010. Nummenmaalla oli myös useita asiantuntijatehtäviä ja hän julkaisi sekä tutkimuksia että tietoteoksia.

## Teoksia
* *Perheen työaikarakenne ja lapsen kehitysehdot*, Tampere: Tampereen yliopisto, 1978 (väitöskirja)
* *Lapsen kehitys ja kasvatus*, Helsinki: Otava, 1980, Anna Raija Nummenmaa, Tapio Nummenmaa 
* *Lapsen syntymisen psykologia*, Helsinki: WSOY, 1985, Pirkko Nieminen, Anna Raija Nummenmaa
* *Matkalla moniammatillisuuteen. Kuvauskohteena päiväkoti*,  Helsinki: WSOY, 2001, Kirsti Karila, Anna Raija Nummenmaa
* *Ongelmasta oivallukseen - ongelmaperustainen opetussuunnitelma*, Tampere: Tampereen yliopisto, 2002, toim. Jorma Virtanen, Anna Raija Nummenmaa
* *Ohjaajana opinnäytetyön työprosessissa: ryhmäohjauksen käytäntöä ja teoriaa*, Tampere: Tampereen yliopisto, 2004, Anna Raija Nummenmaa, Liisa Lautamatti
* *Ohjaus yliopiston oppimisympäristöissä*, Tampere: Tampereen yliopisto, 2005,  toim. muiden kanssa
* *Kasvatusvuorovaikutus*, Tampere: Vastapaino, 2006,  toim. muiden kanssa
* *Opettajan työ ja oppiminen*, Jyväskylä: Koulutuksen tutkimuslaitos, 2006,  toim. Anna Raija Nummenmaa, Jouni Välijärvi
* *Understanding Problem Based Learning*, Tampere: Tampereen yliopisto, 2006, toim. Esa Poikela, Anna Raija Nummenmaa

## Lähteet
Nummenmaa

**Nummenmaa** on muun muassa seuraavien suomalaisten henkilöiden sukunimi:

* Anna Raija Nummenmaa (o.s. *Puhakka*, 1946–2011), kasvatustieteilijä, professori 
* Lauri Nummenmaa (s. 1977), aivotutkija, professori, Anna Raija ja Tapio Nummenmaan poika
* Tapio Nummenmaa (1931–2000), psykologi, professori, Anna Raija Nummenmaan puoliso
Messinian suolakriisi

**Messinian suolakriisiksi** kutsutaan noin 5,9 miljoonaa vuotta sitten alkanutta ja 5,3 miljoonaa vuotta sitten päättynyttä ajanjaksoa, jolloin Välimeri kutistui haihtumisen vuoksi ja sen pohjaan muodostui suolakerrostuma, joka on paksuimmillaan kolme kilometriä. Pienimmillään Välimeri oli ajanjakson puolivälissä 5,6 miljoonaa vuotta sitten.

Tutkijat eivät ole yksimielisiä suolakriisin syistä, mutta pääasialliset selitysteoriat perustuvat siihen, että Gibraltarinsalmi sulkeutui laattatektoniikan seurauksena, jolloin virtaus Atlantin valtamerestä pysähtyi. Välimereen laskevat joet eivät kyenneet korvaamaan siitä haihtuvaa vettä. Samaan aikaan ilmaston lämpeneminen ja viileneminen muun muassa Milankovićin jaksojen vaikutuksesta hidasti tai nopeutti haihtumista ja aiheutti merenpinnan vuorottaisen laskemisen ja nousemisen.

Merenpinnan laskun ja veden suolaantumisen seurauksena liki kaikki eliölajit kuolivat Välimerestä. Toisaalta merenpinnan lasku muodosti Afrikan ja Euroopan välille maareitin, jota pitkin maalla eläneet lajit pystyivät liikkumaan mantereiden välillä. Kun merenpinta jälleen nousi, osa eläimistä jäi jumiin Välimeren saarille ja Fosterin säännön mukaan pienet lajit kehittyivät suuremmiksi ja suuremmat kutistuivat. Näin syntyi muun muassa kreetankääpiövirtahepo.

Messinian suolakriisi päättyi Zanklen tulvaan, kun Gibraltarinsalmi jälleen aukesi. Vettä virtasi satamiljoonaa kuutiometriä sekunnissa eli tuhannen Amazonin voimalla, ja Välimeri täyttyi uudelleen parissa vuodessa. Vesiyhteyden palattua Välimereen siirtyi myös Atlantin eliölajeja.
## Lähteet

## Aiheesta muualla
Naisten Korisliiga-kausi 2024–2025

**Naisten Korisliiga-kausi 2024–2025** oli 82. kausi, jolloin pelattiin koripallon naisten Suomen mestaruudesta. Peli-Karhut voitti seuran historian yhdeksännen mestaruuden.

## Naisten Korisliigan joukkueet kaudella 2024–2025

## Sarjataulukko

Naisten Korisliigassa palattiin formaattiin, jossa 18 ottelukierroksen jälkeen joukkueet jaettiin ylempään ja alempaan jatkosarjaan.

### Ylempi jatkosarja

### Alempi jatkosarja

## Pudotuspelit

### Ottelukaavio

## Lähteet
Politihøgskolen

**Politihøgskolen** on norjalainen valtiollinen korkeakoulu, joka kouluttaa poliiseja. Sillä on viisi kampusta. Peruskoulutusta järjestetään Alattiossa, Bodøssä, Oslossa ja Stavernissa. Lisäksi Kongsvingerissä on jatkokoulutuskeskus.

Poliisin perustutkinto kestää Norjassa kolme lukuvuotta, joista keskimmäinen suoritetaan työharjoittelussa.

Politihøgskolenin eri tasoilla oli vuonna 2023 yhteensä 3&nbsp;302 opiskelijaa.
## Lähteet

## Aiheesta muualla

* Verkkosivut
Aut inveniam viam aut faciam

**Aut inveniam viam aut faciam** (tai **inveniam viam aut faciam**) on latinankielinen lause, joka tarkoittaa ”löydän tien tai teen sen”.

## Alkuperä ja esiintyminen

Lause esiintyy Senecan (4 eaa. – 65 jaa.) tragediassa *[[Herakleen hulluus]]* (*Hercules furens*), ja Francis Bacon (1561–1626) käytti sitä mottonaan. Lausetta ovat sittemmin käyttäneet tunnuksena etenkin oppilaitokset ja armeijan yksiköt. Se löytyy esimerkiksi Pennsylvanian yliopiston kampuksen portista ja Yhdysvaltain armeijan huoltojoukkojen logosta.

Draamasarjassa Better Call Saul on kuvitteellinen oppilaitos *University of American Samoa*, jonka mottona lause on.

## Merkitys
Lause korostaa määrätietoisuutta päästä tavoiteltuun lopputulokseen tavalla tai toisella, ”roomalaisen tien itsepäisyydellä”.  

## Lähteet
Outokainen

**Outokainen** (engl. *strangelet*) on hypoteettinen hiukkanen, joka koostuu kvarkeista ja jonka on teoreettisesti ehdotettu voivan muuttaa tavallista ainetta outokvarkkiaineeksi. 

## Historia
Outokaisten olemassaoloa teorisoitiin ensimmäisen kerran 1970-luvulla osana kvarkkiaineen tutkimusta. Teorian mukaan äärimmäisen korkeassa paineessa, kuten neutronitähtien ytimissä, kvarkit voisivat vapautua vahvasta vuorovaikutuksesta ja muodostaa "kvarkkisoppaa".

## Ominaisuudet
Alkuperäisten laskelmien mukaan outokaisten pitäisi sisältää kolmea eri kvarkkimakua: ylös-, alas- ja outokvarkkeja. Vuoden 2018 Toronton yliopiston tutkimuksen mukaan outokvarkkien sisällyttäminen nostaa kuitenkin energiatasoa aiemmin luultua enemmän, mikä tekee niiden esiintymisestä epätodennäköisempää.

## Mahdolliset riskit
Joidenkin tutkijoiden, kuten Martin Reesin mukaan hiukkaskiihdytinkokeissa voisi teoreettisesti syntyä outokaisia. Hypoteettisesti tällainen hiukkanen voisi muuttaa kaiken kohtaamansa tavallisen aineen outokvarkkiaineeksi, kutistamalla esimerkiksi Maan noin 100 metrin läpimittaiseksi erittäin tiheäksi palloksi.

Valtaosa fyysikkoyhteisöstä pitää tätä skenaariota äärimmäisen epätodennäköisenä. CERNin tutkijat ovat huomauttaneet, että jos tällainen prosessi olisi mahdollinen, kosminen säteily olisi jo kauan sitten aiheuttanut vastaavan ilmiön.

## Katso myös
* Hiukkasfysiikan standardimalli
* Kvarkkigluoniplasma

## Lähteet
Koodihaju

**Koodihaju**  () on nimitys ohjelman lähdekoodissa esiintyville piirteille, jotka ovat vihjeitä koodissa oleville suuremmille ongelmille. Koodihajut eivät ole ohjelmointivirheitä ja ohjelma ei toimi väärin niiden vuoksi, mutta ne vaikeuttavat kehitystyötä ja lisäävät virheiden riskiä.

Haiseva koodi ei estä ohjelman suoritusta tai saa sitä toimimaan väärin. Koodihajut ovat subjektiivisia, tarkoittaen, että kaikki eivät pidä samoja asioita yhtä ongelmallisina, jos ollenkaan. Eroja voi myös olla ohjelmointikielien ja ohjelmointiparadigmojen välillä.

Koodihajujen löytämiseksi on kehitetty lukuisia työkaluja, kuten SonarCube.

### Esimerkkejä

* Liian pitkät funktiot.
* Funktiot joilla on liian monta parametria. Yleensä rajana mainitaan enemmän kuin 3 tai 4. Funktion testattavuus (koodikattavuus) kärsii kasvavasta määrästä parametreja.
* Redundanttisuus eli tarpeeton koodin toisteisuus.
* Kuollut koodi, eli koodi jota ei käytetä ollenkaan.
* Ratkaisut jotka tekevät koodista tehotonta, liikaa resursseja käyttävää (kuten muisti) tai hidastavat suoritusta.
* Muuttujien alustamattomuus.
* Liiallinen primitiivien käyttö tilanteissa jossa voitaisiin käyttää esimerkiksi `enum`
* Liian suuret tai moneen tarkoitukseen luodut luokat.
* Vääränlainen perintä.
* Epäkuvaava nimeäminen tai vääränlainen muuttujien nimeäminen. Tietotyypin sisällyttäminen muuttujan nimeen.
* Suunnittelumallien käyttämättömyys.
* Vanhentuneet tai virheelliset kommentit.
* Turhat rakenteet. Esimerkiksi tilanteet joissa erillisen luokan luominen ei ole tarpeen, sillä asian voisi tehdä kielen omilla ominaisuuksilla.
* Tulevaisuuteen varautuva koodi, eli ohjelmakoodin sisällyttämistä jotain (todennäköistä tai mahdollista) tulevaisuuden tarvetta varten.
* Liiallinen geneerisyys.
* Liiallinen monimutkaisuus, esimerkiksi pitkät anonyymit funktiot.
* Liian löyhät näkyvyysrajoitukset tai vakioiden käyttämättömyys.

## Katso myös
* Ohjelmiston testaaminen
* Refaktorointi

## Lähteet

## Aiheesta muualla
* Smells to refactorings (PDF)
The Illinois

**The Illinois** on yhdysvaltalaisarkkitehti Frank Lloyd Wrightin toteutumaton suunnitelma yli 1&nbsp;600-metrisen, sekakäyttöön tarkoitetun pilvenpiirtäjän rakentamisesta. Se sisältäisi kaikkiaan 528 kerrosta ja rakennettaisiin Chicagoon Yhdysvaltoihin.

## Lähteet
Monokrotofossi

**Monokrotofossi** (C7H14PNO5) on organofosfaatteihin kuuluva orgaaninen yhdiste. Yhdistettä käytetään maataloudessa hyönteis- ja punkkimyrkkynä.

## Ominaisuudet, valmistus ja käyttö
Huoneenlämpötilassa monokrotofossi on väritöntä ja hygroskooppista kiteistä ainetta. Tekniset ja kaupalliset tuotteet ovat kuitenkin usein ruskehtavia. Yhdiste liukenee erittäin hyvin veteen, etanoliin ja asetoniin sekä hieman heikommin esimerkiksi tolueeniin. Monokrotofossin vaikutukset perustuvat asetyylikoliiniesteraasientsyymin toiminnan estoon, ja se tehoaa useita hyönteisiä ja punkkeja vastaan. Aine on myrkyllistä myös ihmiselle, ja altistumisesta voi seurata huonovointisuutta, pääkipua ja lihaskouristuksia. Monokrotofossi on dikrotofossin aineenvaihduntatuote.

Monokrotofossin synteesissä ensin N-metyyliasetoasetamidi kloorataan, ja seuraava vaihe on Perkow-reaktio trimetyylifosfiitin kanssa emäksisissä oloissa.
:

Monokrotofossia käytetään hyönteisten ja punkkien torjuntaan muun muassa vihannes-, oliivi-, maissi-, puuvilla- ja koristekasviviljelmillä. Aineen käyttö kiellettiin Euroopan unionin alueella vuonna 2002. Sen käyttö on kiellettyä myös Yhdysvalloissa, mutta sallittua esimerkiksi Intiassa ja useissa Afrikan maissa.

## Lähteet
Yhdysvaltain perustuslain 23. lisäys

**Yhdysvaltain perustuslain 23. lisäys** ( tai *Amendment XXIII*) on Yhdysvaltain perustuslain lisäys, joka antoi Columbian liittopiirille valitsijamiehiä Yhdysvaltain valitsijamieskokoukseen. Lisäyksen mukaan Columbian liittopiiri saa saman verran valitsijamiehiä, kuin jos se olisi osavaltio, mutta ei kuitenkaan enempää kuin väkiluvultaan pienin osavaltio.

Perustuslain 23. lisäys hyväksyttiin kongressissa 16. kesäkuuta 1960 ja ratifioitiin 29. maaliskuuta 1961.

## Teksti

Suomennettuna:

## Lähteet
Suomen lentopallo

**Lentopallo** on Suomessa kohtalaisen suosittu urheilulaji. Lentopallolla on Suomessa noin 11&nbsp;500 rekisteröityä pelaajaa ja lajiliittoon kuuluu noin 400 jäsenseuraa. Suomessa lentopallon korkein sarjataso on Lentopallon Mestaruusliiga.

## Historia
Lentopallo otettiin nykyaikaisessa muodossa käyttöön NMKY:n piirissä Yhdysvalloissa 1800-luvun lopulla. Pelistä tuli ensimmäisen maailmansodan aikaan suosittu urheilulaji Euroopassa ja Venäjällä. 1920-luvulta lähtien lentopallo alkoi esiintyä satunnaisesti myös Suomessa. Aluksi lajia harrastettiin Suomessa Koripalloliiton alaisuudessa, joka otti pelin ohjelmistoonsa vuonna 1939. Suomen Lentopalloliitto perustettiin vuonna 1959.

Suomen mestaruudesta on kilpailtu miesten ja naisten tasolla vuodesta 1957 lähtien. Vuosina 1988–1990 ryhdyttiin pelamaan myös rantalentopallon Suomen mestaruudesta.

## Lähteet
Yhdysvaltain perustuslain 24. lisäys

**Yhdysvaltain perustuslain 24. lisäys** ( tai *Amendment XXIV*) on Yhdysvaltain perustuslain lisäys, joka kielsi äänestysverojen tai muiden verojen maksamisen äänestämisen edellytyksenä liittovaltion vaaleissa.

Yhdysvaltain sisällissodan jälkeen 1800-luvun loppupuolella monet Etelävaltiot rajoittivat erityisesti afroamerikkalaisten äänioikeutta useilla menetelmillä. Yksi näistä oli äänestysvero, joka kosketti eniten afroamerikkalaisia, jotka olivat muuhun väestöön nähden selvästi köyhempiä.

Perustuslain 24. lisäys hyväksyttiin kongressissa 27. elokuuta 1962 ja ratifioitiin 23. tammikuuta 1964.

Yhdysvaltain korkein oikeus kielsi äänestysveron maksamisen äänestämisen edellytyksenä myös osavaltiotason ja paikallistason vaaleissa vuonna 1966 päätöksellään *Harper v. Virginia Board of Elections*. Ennen päätöstä äänestysvero oli käytössä vielä viidessä osavaltiossa: Alabamassa, Arkansasissa, Mississippissä, Texasissa ja Virginiassa.

## Teksti

Suomennettuna:

## Lähteet
Drake Maye

**Drake Maye** (s. 30. elokuuta 2002 Huntersville, Pohjois-Carolina, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Maye edustaa NFL-joukkue New England Patriotsia.

Ennen NFL-uraansa Maye pelasi Pohjois-Carolinan yliopiston yliopiston joukkueessa. New England Patriots varasi hänet ensimmäisellä kierroksella . Toukokuussa 2024 Maye teki Patriotsin kanssa nelivuotisen ja yhteensä 36,6 miljoonan dollarin arvoisen tulokassopimuksen.

Maye on pelannut 13 NFL:n runkosarjan ottelua. Näissä otteluissa hänellä on 225 onnistunutta heittoa 338 heittoyrityksestä. Näillä heitoilla hän on heittänyt 2 276 heittojaardia, 15 touchdownia ja kymmenen syötönkatkoa. Hänen heittojensa onnistumisprosentti on 66,6 %. Hän on edennyt juoksemalla 421 jaardia ja tehnyt kaksi touchdownia. Hän on rähmännyt pallon yhdeksän kertaa. Tilastot päivitetty kauden 2024 jälkeen.

## Lähteet
Yuval Raphael

**Yuval Raphael** (; s. 5. marraskuuta 2000 Ra’annana, Israel) on israelilainen laulaja. Hän edusti Israelia kappaleella "New Day Will Rise" vuoden 2025 Eurovision laulukilpailussa Sveitsin Baselissa.

Raphael selviytyi Re’imin musiikkifestivaalin joukkosurmasta 7. lokakuuta 2023, kun Hamas teki hyökkäyksen Israeliin. Hän sai kuitenkin sirpalevammoja kranaatista teeskennellessään kuollutta väestönsuojassa Be’erin kibbutsissa.

## Biografia
Raphael syntyi ja varttui Ra'annanassa, Israelissa. Hänen vanhempansa ovat Liat ja Tzvika Raphael. Kuusivuotiaana Yuval muutti vanhempiensa kanssa Sveitsiin, jossa perhe asui noin kolme vuotta. Nuorena hän opiskeli teatterikoulussa Ra’annanassa ja opetteli myös arabian kieltä.

7. lokakuuta 2023 Raphael oli paikalla *Supernova Sukkot Gathering* -musiikkifestivaalissa Re’imissä, kun Hamasin terroristit hyökkäsivät festivaalialueelle tappaen 364 siviiliä ja siepaten 40 ihmistä. Hän piiloutui Be’erin kibbutsissa sijaitsevaan väestönsuojaan 50 muun ihmisen kanssa. Raphael sai sirpalevammoja Hamasin terroristien väestönsuojaan heittämistä kranaateista. Väestönsuojassa Raphaelia ohjattiin teeskentelemään kuollutta, mikä viime kädessä pelasti hänen henkensä. Raphael oli yksi 11:stä, jotka selviytyivät elossa väestönsuojasta. Yhdistyneiden kansakuntien ihmisoikeusneuvostolle pitämässään puheessa Raphael kertoi hyökkäyksen aikana kokemistaan kauhuista.

19. marraskuuta 2024 Raphael koe-esiintyi *HaKokhav HaBa* () -kilpailun 11. tuotantokaudella, jossa valittiin Israelin osallistuja vuoden 2025 Eurovision laulukilpailuun. Koe-esiintymisessään Raphael esitti cover-version Demi Lovaton kappaleesta ”Anyone” ja sai 98&nbsp;%:n tuloksen, jolla hän eteni kilpailun seuraavaan vaiheeseen. Raphael eteni kilpailun finaaliin asti, joka järjestettiin 22. tammikuuta 2025. Finaalissa hän esitti Abban kappaleen ”Dancing Queen” ja Sam Smithin kappaleen ”Writing's On the Wall”. Raphael voitti kilpailun ja edusti Israelia vuoden 2025 Euroviisuissa.

## Lähteet
*

### Viitteet
Vakaavaluutta

**Vakaavaluutta** eli **stablecoin** on kryptovaluutta, jonka arvo on sidottu johonkin fiat-valuuttaan, käytännössä yleensä Yhdysvaltain dollariin. Vakaavaluutan arvon pitävät vakaana sen takauksena olevat varat.

Vakaavaluuttoja käytetään muun muassa hajautetuissa finanssipalveluissa Yhdysvaltain dollarin korvaamiseen. Hajautetun finanssipalvelun sovellusten suosio kasvatti voimakkaasti vakaavaluuttojen suosiota keväällä 2020. Korkotason nousu lisäsi vakaavaluuttamarkkinoiden kannattavuutta vuoden 2022 jälkeen. Lisäksi korkea inflaatiotaso on lisännyt vakaavaluuttoihin säästämisen suosiota muun muassa Argentiinassa ja Turkissa. Vakaavaluuttojen riskeihin kuuluvat liikkeellelaskijan potentiaalinen kyvyttömyys vastata jokaiseen kotiutuspyyntöön ja valuuttakurssien muutoksista johtuva valuuttariski.

Vuoden 2024 alkupuolella vakaavaluuttojen yhteenlaskettu markkina-arvo oli 165 miljardia dollaria, josta kaksi kolmasosaa kattoi Tether. Tetherin jälkeen markkina-arvoltaan suurimmat vakaavaluutat olivat USD Coin, Dai, First Digital USD ja Ethena. Binance USD oli aikoinaan kolmanneksi suurin vakaavaluutta, mutta poistui markkinoilta vuonna 2023. Myös Terra USD oli suosittu, kunnes Terra-ekosysteemi romahti vuonna 2022.

## Lähteet
Aleksamenos-graffiti

**Aleksamenos-graffiti** (englanninkielisessä tutkimuksessa *Alexamenos graffito*) on antiikin aikainen graffiti, joka on yksi varhaisimmista tunnetuista kuvauksista Jeesuksen ristiinnaulitsemisesta. Sitä pidetään usein myös esimerkkinä varhaisesta kristinuskon vastaisesta asenteesta. Graffiti löydettiin vuonna 1857 Palatium-kukkulalta Roomasta, rakennuksen seinältä, joka uskotaan olleen keisarillisten paašien sisäoppilaitos.

Graffitissa on piirros, joka on raaputettu seinään ja ajoittuu noin 200- tai 300-luvulle jaa. Se esittää ihmishahmoa, jolla on aasin pää, ristillä ristiinnaulittuna, kun taas toinen ihmishahmo seisoo lähellä käsi kohotettuna, ilmeisesti palvonnan tai kunnioituksen eleessä. Kuvan mukana on kreikankielinen kirjoitus, jossa lukee ”” (*Aleksamenos sebete theon*), mikä kääntyy muotoon ”Aleksamenos palvoo jumalaansa”.

Aleksamenos-graffitin tulkitaan yleisesti olevan pilkkaa kristittyä Aleksamenos-nimistä henkilöä vastaan. Aasinpäinen hahmo on tarkoitettu pilkkaamaan Jeesusta ja siten myös kristinuskoa. Aasin käyttö saattaa johtua siitä, että jotkut pakanat väittivät, että kristityt palvoivat aasinpäistä jumalaa.

Vuonna 1870 samasta rakennuksessa löytyi uusi latinankielinen kirjoitus ””, joka kääntyy muotoon ”Aleksamenos on uskollinen”. Se saattaa viitata samaan henkilöön, joka on esitetty ensimmäisessä graffitissa. Yleinen käsitys on se, että teksti kirjoitettiin puolustamaan pilkattua Aleksamenosta.

## Lähteet
Mariann Budde

**Mariann Edgar Budde** (s. 1959 New Jersey) on yhdysvaltalainen episkopaalisen kirkon pappi. Hänet valittiin Washingtonin hiippakunnan yhdeksänneksi piispaksi ja ensimmäiseksi naispiispaksi marraskuussa 2011.

Hänen äitinsä muutti nuorena aikuisena Ruotsista Yhdysvaltoihin ja hänen isänsä suku on yhdysvaltalainen. He erosivat pian Budden syntymän jälkeen. Hän opiskeli kandidaatintutkinnon historiasta Rochesterin yliopistossa. Teologian maisteriksi (1989) ja teologian tohtoriksi (2008) hän valmistui Virginian teologisesta seminaarista.

Arvovaltaiseen The New York Times -sanomalehteen kirjoittamassaan mielipidekirjoituksessaan Budde kertoi kesäkuussa 2020 järkyttyneensä muun muassa Donald Trumpin tavasta esiintyä Raamattu kädessään Lafayetten aukion Pyhän Johanneksen episkopaalisen kirkon edustalla Washingtonissa. Vuonna 1816 valmistunut kirkko on historiallisesti merkittävä ja tunnetaan symbolisena "presidenttien kirkkona". George Floydin muistoa kunnioittaneet mielenosoittajat häädettiin väkivaltaisesti kyynelkaasua ja kumiluoteja käyttäen kirkon luota, jotta Trump pääsisi otattamaan valokuvan kirkon edustalla. Piispa purki kuvausrupeaman jälkeen tuohtumustaan toimittajille todeten, ettei kuvauksista ollut kerrottu kirkolle, eikä Trump ollut edes käynyt rukoilemassa eikä maininnut George Floydia.

21. tammikuuta 2025 Budde saarnasi presidentti Trumpin virkaanastujaisjumalanpalveluksessa armeliaisuudestasta. Puhe kohahdutti, kun Budde osoitti osia puheestaan eturivissä istuneelle Trumpille. Trump tuohtui saarnasta, ja kutsui piispaa seuraavana päivänä "niin kutsutuksi piispaksi". Republikaanipuolueen kongressiedustaja Mike Collins vaati, että Budde pitäisi ”lisätä karkotettavien listalle”, vaikkei häntä Yhdysvaltain kansalaisena voikaan karkottaa.

## Teokset

* Mariann Edgar Budde: Gathering Up the Fragments: Preaching as Spiritual Practice (2007) CSS Publishing Company. 
* Mariann Edgar Budde: Receiving Jesus: The Way of Love (2019) Church Publishing. 
* Mariann Edgar Budde: How We Learn to Be Brave: Decisive Moments in Life and Faith (2023) Avery. 

## Lähteet
Elitserien (baseball)

**Elitserien** on Ruotsin baseballin korkein sarjataso. Kaudella 2024 sarjassa pelasi kuusi joukkuetta. Ensimmäiset mestaruuskilpailut Ruotsin baseballissa järjestettiin vuonna 1956 ja vuosina 1964–1974 järjestettiin kansalliset mestaruuskilpailut. Virallisesti Ruotsin mestaruudesta on kilpailtu vuodesta 1975 lähtien.

## Joukkueet kaudella 2024
* Alby Stars
* Karlskoga Bats
* Leksand Lumberjacks
* Rättvik Butchers
* Stockholm Monarchs
* Sundbyberg Heat

## Lähteet
Blatnán linna

**Blatná** on linna samannimisessä kaupungissa Tšekin Etelä-Böömin läänissä. Linna, ja sitä ympäröivä puisto ovat yhtenäinen kulttuurimonumentti.  

## Sijainti
Blatnán linna sijaitsee Blatnán kaupungin keskustassa Lomnice-joesta nousevalle saarelle. Linnan ja kaupungin nimi juontuu ympäröivän alueen mutaisuudesta (tšekiksi *bláto*). Historiallisesti se sijatisee tärkeiden kauppareittien varrella.

## Historia
Ensimmäinen säilynyt kirjallinen maininta linnasta on vuodelta 1235. Alun perin se oli valmistettu puusta, mutta uusi kivestä rakennettu linna valmistui 1200-luvun lopulla. Sen ensimmäiset tunnetut omistajat olivat Strakonicesta kotoisin ollut Bávoreiden aatelissuku. Omistus kuitenkin siirtyi Rožmitálien suvulle heidän perittyänsä linnan vuonna 1391.

Linnaa uudistettiin paljon 1400-luvun aikana kun sen omistaja Zdeněk Lev z Rožmitálu toimi Böömin kuningaskunnan linnakreivinä. Benedikt Rejt suunnitteli Blatnásta tälle edustusasunnon, joka sai vaikutteita Länsi-Euroopassa suositusta gotiikasta. Zdeněkin kuoltua hänen poikansa Adam Lev joutui myymään linnan mittavien velkojen pakottamana. Omistus siirtyi lopulta Ján z Rozdražovalle, joka rakensi renesanssityylisen palatsin. Kolmikymmenvuotisen sodan aikana linna kuitenkin ryöstettiin ja Rozdražovan suku sammui Valkeavuoren taistelussa.

Linnan omisti unkarilainen Serényin aatelissuku vuosina 1695–1798. Tänä aikana sen rakennuksiin alkoi ilmestyä vaikutteita barokista. Hildprantien suku osti linnan vuonna 1798. Vuosisadan vaihteessa alkuperäinen puolustuslinna muutettiin enemmän kartanomaiseksi. Linna sai pitkälti nykyistä muistuttavan ulkomuotonsa Bernhard Grueberin suunnittelemissa 1850-luvun laajennuksissa, kun sitä remontoitiin uusgoottilais-romanttisessa hengessä.

Blatná pysyi Hildprantien suvun hallinnassa aina vuoteen 1948 saakka, jolloin kommunistit kansallistivat sen. Linna palautettiin entisille omistajilleen samettivallankumouksen jälkeen, minkä jälkeen linnaa on entisöity.

## Näyttelyt
Blatnán linna on avoinna yleisölle huhtikuusta lokakuuhun, mutta sen englantilaistyylinen puisto sekä Oh My Deer -kahvila ovat auki ympärivuotisesti.

## Blatnán linna populaarikulttuurissa
Linnassa on kuvattu muun muassa elokuvat *Bílá paní* (1965) sekä *Šíleně smutná princezna* (1968).

## Lähteet
* 

### Viitteet

## Aiheesta muualla
Elias Puolanne

**Elias Lauri Gabriel Puolanne** (s. 5. toukokuuta 2006 Helsinki) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan keskushyökkääjä, mutta Puolanne osaa pelata myös laidassa. Hänellä on juniorisopimus ja hän on pelannut myös seuran U20-joukkueessa.

## Ura
### Seuraura
Puolanne on Espoo Bluesin kasvatti. Seuran juniorijoukkueet siirtyivät myöhemmin Kiekko-Espoon alaisuuteen. Kaudella 2021–2022 Puolanne jakoi tehoilla 31+35=66 U16 SM-sarjan pistepörssin toisen sijan joukkuetoverinsa Jimi Säiniön kanssa edellään vain joukkuetoveri Tuomas Suoniemi. Hänet palkittiin sarjan herrasmiespelaajana Holger Granström -palkinnolla sekä opiskelijapalkinnolla.

Dubuque Fighting Saints varasi Puolanteen 196. pelaajana USHL:n varaustilaisuudessa 2024. Hän jatkoi kaudella 2024–2025 kuitenkin Kiekko-Espoon U20-joukkueessa, jonka varakapteeniksi Puolanne nimettiin. Puolanne oli tehoilla 11+23=34 joukkueen toiseksi paras pistemies Tuomas Suoniemen jälkeen. Hän voitti kauden päätteeksi U20 Suomen-mestaruuden. Puolanne debytoi kauden aikana myös SM-liigassa, jossa hän pelasi kahdeksan runkosarjaottelua tehden yhden syöttöpisteen. Puolanne teki liigadebyyttinsä 22. tammikuuta 2025 Rauman Lukkoa vastaan. Hänet merkittiin Kiekko-Espoon nelossentteriksi laidoilleen Arvid Degerstedt ja Janne Hämäläinen. Puolanne sai ottelussa jääaikaa 11.32 minuuttia ja hänelle merkittiin teholukema –1.

Kauden 2025–2026 Puolanne aloitti Kiekko-Espoon U20-joukkueessa, mutta nousi alkukaudella SM-liigajoukkueen vahvuuteen. Hän teki liigauransa avausmaalin 9. lokakuuta 2025 Vaasan Sportia vastaan. Erkki Rajamäki valitsi Puolanteen ottelun Alumnien tähtien kolmostähdeksi.

### Maajoukkueura
Puolanne on pelannut seitsemän nuorten ja seitsemän poikien maaottelua.

## Yksityiselämä
Puolanteen pikkuveljet Amos ja Morris pelaavat myös jääkiekkoa. Amos pelaa hyökkääjänä Helsingin IFK:n U20-joukkueessa ja Morris kenttäpelaajana U14-joukkueessa. Veljesten isä Lauri Puolanne pelasi omalla urallaan puolustajana 87 SM-liigaottelua HIFK:ssa, jossa hän oli voittamassa Suomen-mestaruutta vuonna 1998.

Elias Puolanne valmistui ylioppilaaksi Haukilahden lukiosta keväällä 2025.

## Tilastot

## Lähteet
*
*
*

### Viitteet
Martti Sipilä (hiihtäjä)

**Martti Kalervo Sipilä** (11. heinäkuuta 1915 Vehkalahti – 10. huhtikuuta 2003 Lahti) oli suomalainen maastohiihtäjä.

Sipilä saavutti menestystä ensi kerran nuorten sarjoissa voittaessaan vuosina 1935 ja 1936 Suomen mestaruuden. Vuonna 1939 hän saavutti SM-pronssia 18 kilometrillä. Hän oli SM-kultaa voittaneessa Vehkalahden Veikkojen joukkueessa vuonna 1939 ja sotien jälkeen 1946 ja 1947 Lahden Hiihtoseuran mestarijoukkueissa. Vuona 1947 Sipilä otti lisäksi henkilökohtaisen mestaruuden 30 kilometrillä. Muita menestyksiä oli Suojeluskuntajärjestön mestaruus vuonna 1938. Salpausselän kisoista paras sijoitus oli kolmas vuoden 1939 18 kilometrillä ja saman vuoden Holmenkollenin kisojen 18 kilometrin 12. sija. 

Sipilä kilpaili vuoden 1938 Lahden MM-kisoissa 18 kilometrillä ollen 29:s lähes viisi minuuttia voittaja Pauli Pitkäselle hävinneenä. Hän oli mukana myös vuoden 1941 Cortinan myöhemmin epävirallisiksi julistetuissa MM-kisoissa osallistuen 50 kilometrille, mutta keskeytti. Hän nousi vuoden 1948 St. Moritzin kisojen olympiajoukkueeseen voitettuaan huhtikuun 1947 katsastuskisan ja joulukuun 1947 Aakenuksen karsintojen 50 kilometriä. Olympiakisojen 50 kilometrillä Sipilä kaatui pahasti kahdeksan kilometrin kohdalla laskussa ja vasen reisiluu murtui. 

Työnuransa Martti Sipilä teki Lahdessa lasinlastaajana. 

Martti Sipilä valittiin vuona 1947 SVUL:n Lahden piirin parhaaksi urheilijaksi.

## Lähteet
* 

### Viitteet
Jared Verse

**Jared Verse** (s. 4. marraskuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Verse edustaa NFL-joukkue Los Angeles Ramsia. Ennen NFL-uraansa hän pelasi Albanyn yliopiston ja Floridan osavaltionyliopiston joukkueissa. Rams varasi hänet ensimmäisellä kierroksella 19. varausvuorolla . Toukokuussa 2024 Verse teki Ramsin kanssa nelivuotisen ja yhteensä 15,134 miljoonan dollarin arvoisen tulokassopimuksen. Tulokaskaudellaan 2024 Verse valittiin Pro Bowl -tähdistöotteluun. Verse on pelannut 17 NFL:n runkosarjan ottelua. Näissä otteluissa hänellä on yhteensä 66 taklausta, 18 iskua pelinrakentajaan, 4,5 pelinrakentajan säkitystä, kaksi puolustettua heittoa kaksi aiheutettua rähmäystä ja kaksi rähmäyksen palautusta. Verse on pelannut kaksi  ottelua. Näissä otteluissa hänellä on yhteensä kuusi taklausta, kaksi iskua pelinrakentajaan, kaksi pelinrakentajan säkitystä, yksi rähmäyksen palautus ja yksi rähmäyksen palautuksesta tehty touchdown. Tilastot päivitetty kauden 2024 jälkeen.

## Lähteet
100 litraa sahtia

**100 litraa sahtia** on vuonna 2025 ensi-iltansa saanut Teemu Nikin ohjaama ja käsikirjoittama komediaelokuva. Elokuvan pääosia näyttelevät Elina Knihtilä ja Pirjo Lonka. Sivurooleissa ovat muun muassa Ville Tiihonen, Jari Pehkonen, Ria Kataja, Pertti Sveholm, Elmer Bäck ja Jakob Öhrman.

Elokuva kertoo sysmäläisistä siskoksista (Knihtilä ja Lonka), jotka saavat tehtäväkseen panna häihin 100 litraa sahtia. Sahti on niin loistavaa, että sisarukset tulevat juoneeksi tuttaviensa kanssa koko sahtisatsin ennen häitä. Alkaa kilpajuoksu hankkia 100 litraa sahtia häihin, joihin on kaksi päivää aikaa.

*100 litraa sahtia* sai maailmanensi-iltansa Rooman elokuvafestivaaleilla 24. lokakuuta 2024. Teatteriensi-illan se sai Suomessa 28. maaliskuuta 2025. Suomessa elokuvasta tuli yksi ilmestysmisvuotensa suosituimmista. Se sai kaksi kertaa niin paljon katsojia kuin Nikin kaikki aiemmat elokuvat yhteensä. Aikakautensa menestyneimpien elokuvien joukossa *100 litraa sahtia* oli poikkeus, koska se oli alkuperäiskäsikirjoitus eikä jatko-osa, suosikkiaiheen tulkinta tai kuvaelma tositapahtumista.

Elokuvaa saa jatko-osan *200 litraa sahtia*. Elokuva sai Elokuvasäätiöltä tuotantotukea 600 000 euroa keväällä 2026.

## Näyttelijät

## Julkaisu
*100 litraa sahtia* sai maailmanensi-iltansa Rooman kansainvälisen elokuvafestivaalin pääkilpasarjassa 24. lokakuuta 2024. Elokuva on ollut esillä myös muun muassa Toronton elokuvajuhlilla ja Tallinnan Black Nights Film Festivalin pääkilpasarjassa.

Elokuvan levitti Nelonen Media suomalaisiin elokuvateattereihin, joissa se sai ensi-iltansa 28. maaliskuuta 2025.

## Palkinnot
Knihtilä ja Lonka palkittiin poikkeuksellisesti yhteisellä parhaan naisnäyttelijän palkinnolla Black Nights Film Festivalissa marraskuussa 2024.

*100 litraa sahtia* valittiin Suomen ehdokkaaksi kansainvälisen elokuvan Oscar-palkinnon saajaksi vuonna 2025. Palkinto jaetaan 15. maaliskuuta 2026.

## Lähteet

## Aiheesta muualla
* ''100 litraa sahtia'' -elokuvan traileri Youtubessa.
Kuusamon vesitorni

**Kuusamon vesitorni** on rakennettu Kuusamon keskustaan vuonna 1960 ja sitä on laajennettu 1992.

## Torni vuodelta 1960

Tilavuudeltaan 350&nbsp;m³ vesitorni-näkötorni on ollut suosittu turistikohde. Liukuvalettu torni oli 41&nbsp;m korkea ja halkaisijaltaan 10&nbsp;m. Näköalatasanne oli 27&nbsp;m korkeudessa. Tornin rakenteet suunnitteli Eino Niemelä.

## Tornin laajennus 1992

Laajennuksessa vanha torni jäi uuden sisään. Uusi varsi tehtiin liukuvaluna vanhan ympärille. Kartio valettiin maassa. Kartio ja sen alla oleva teräsrunkoinen näköalakahvila nostettiin ylös vetämällä. Laajennuksen suunnitteli Maa ja vesi Oy. Uusi torni on kokonaistilavuudeltaan 1500&nbsp;m³.

## Lähteet

## Aiheesta muualla
* Vesitornin rakentamista 60 vuotta sitten; kuusamonevo.fi 26.8.2019
Braden Fiske

**Braden Fiske** (s. 18. tammikuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen uloin linjamies. Fiske edustaa NFL-joukkue Los Angeles Ramsia. Ennen NFL-uraansa hän pelasi Länsi-Michiganin yliopiston ja Floridan osavaltionyliopiston joukkueissa. Rams varasi hänet toisella kierroksella 39. varausvuorolla . Toukokuussa 2024 Fiske teki Ramsin kanssa nelivuotisen ja noin 9,41 miljoonan dollarin arvoisen tulokassopimuksen. Fiske on pelannut 17 NFL:n runkosarjan ottelua. Näissä otteluissa hänellä on yhteensä 44 taklausta, kymmenen iskua pelinrakentajaan, 8,5 pelinrakentajan säkitystä, kaksi aiheutettua rähmäystä ja kaksi rähmäyksen palautusta. Fiske on pelannut kaksi  ottelua. Näissä otteluissa hänellä on kaksi taklausta, kaksi iskua pelinrakentajaan ja 1,5 pelinrakentajan säkitystä. Tilastot päivitetty kauden 2024 jälkeen.

## Lähteet
Bensonville

**Bensonville** (tunnetaan myös nimellä **Bentol**) on pieni kaupunki Liberiassa. Kaupunki sijaitsee lähellä maan pääkaupunkia Monroviaa, mikä on vaikuttanut suotuisasti Bensonvillen kehitykseen. Vuonna 2008 sen asukasluku oli 520. Nykyisin Bensonville on pääasiassa ympäröivillä alueilla tuotettujen maataloustuotteiden kaupan ja jatkojalostuksen keskus. Ennen Liberian ensimmäisen sisällissodan aiheuttamaa katkosta kaupungissa toimi monenlaista teollisuutta, kuten elintarviketeollisuutta, sahateollisuutta sekä huonekalu-, muovi-, maali- ja betonielementtitehtaat.

## Lähteet
Minna Lund

**Minna Lund** (s. 1991) on suomalainen teatteriohjaaja, kirjoittaja ja esitystaiteilija. Hän on valmistunut taiteen maisteriksi Aalto-yliopiston taiteiden ja suunnittelun korkeakoulun Visual Cultures, Curating & Contemporary Art -maisteriohjelmasta ja teatteritaiteen maisteriksi Taideyliopiston Teatterikorkeakoulun ohjauksen koulutusohjelmasta.  

## Taiteellinen työskentely
Lund on ohjaamia teoksia ovat *Agora - kaksi merenneitoa tyhjässä altaassa* (2025) Helsingin Kaupunginteatterin Nykyesityksen näyttämöllä, *Diptyk* (2025) Viirus-teatterissa, sekä Eduard Uspenskin klassikosta sovittama *Fedja-setä, kissa ja koira* (2024) Lahden kaupunginteatterissa. Lundin muita teoksia ovat mm. kävelyteos *Katveisto* Helsingin Kontulassa (Todellisuuden tutkimuskeskus, 2023), *Ofeliaklubi* (2022) Vallilan Kansallisteatterissa ja *The Birth of Metafloora* (2018) Mad House Helsingissä.

Lund käsikirjoitti ja ohjasi Teatterikorkeakoulun taiteellisena opinnäytetyönään teoksen *Message From Tyler – Memento mori, Kirsikkatarha* (2023), joka kantaesitettiin Q-teatterin Puoli-Q-näyttämöllä ja joka kutsuttiin myös Fast Forward -festivaalille Hellerau-teatteriin Dresdeniin, Saksaan. Esityksessä David Fincherin kulttielokuva Fight Club (1999) kohtaa Anton Tšehovin Kirsikkatarhan. 

## Lähteet

## Aiheesta muualla

* Minna Lundin kotisivut
Kamari Lassiter

**Kamari Quincey Lassiter** (s. 23. tammikuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Lassiter edustaa NFL-joukkue Houston Texansia. Ennen NFL-uraansa hän pelasi Georgian yliopiston joukkueessa. Texans varasi hänet toisella kierroksella 42. varausvuorolla . Toukokuussa 2024 Lassiter teki Texansin kanssa nelivuotisen ja yhteensä 9,014 miljoonan dollarin arvoisen tulokassopimuksen. Lassiter on pelannut 14 NFL:n runkosarjan ottelua. Näissä otteluissa hänellä on yhteensä 58 taklausta, kolme syötönkatkoa ja kymmenen puolustettua heittoa. Lassiter on pelannut kaksi  ottelua. Näissä otteluissa hänellä on yhteensä viisi taklausta, yksi syötönkatko ja kaksi puolustettua heittoa. Tilastot päivitetty kauden 2024 jälkeen.

## Lähteet